בתקופת כהונתו של בוריסוב חלה התקרבות משמעותית ביחסי בולגריה וישראל ברבדים שונים ובכלל זה שיתוף פעולה בתחום הצבאי והמודיעיני, בתחום איכות הסביבה ובתחום התרבות והאמנות. ביולי 2011 ביקר ראש הממשלה בנימין נתניהו בלוויית פמליית שרים בבולגריה ובמהלך הביקור התקיימה ישיבת ממשלה משותפת לשתי הממשלות אשר שודרה בטלוויזיה הבולגרית. בספטמבר 2011, בעת ביקור באנקרה, הביע שר החוץ הבולגרי ניקולאי מלאדנוב הסתייגות מקווי מדיניותה של טורקיה כלפי ישראל בעקבות אירועי המשט לעזה, ובנובמבר נמנעה בולגריה בהצבעה לקבלת הרשות הפלסטינית כחברה מלאה באונסק"ו.
קריירה ככדורגלן.
בוריסוב משחק בקבוצת כדורגל מהליגה השנייה בבולגריה בתפקיד חלוץ. באוגוסט 2013 חתם בקבוצת ביסטריצה מהליגה הבולגרית השנייה, והפך לשחקן המבוגר ביותר בתולדות הליגה הבולגרית.
לודנדורף
מעמד הלהט&quot;ב
שותפות ביתית לא רשומה
זכויות להט&quot;ב באמריקה
זכויותיהם של לסביות, הומוסקסואלים, טרנסג'נדרים וביסקסואלים (להט"ב) באמריקה משתנות באופן ניכר בין חלקי היבשת ובין המדינות השונות.
נישואים חד מיניים הפכו לחוקיים בקנדה (בפריסה ארצית) מאז 2005, בארגנטינה מאז 2010, גם בברזיל (בפריסה ארצית) וגם באורוגוואי מאז 2013, בארצות הברית (בפריסה ארצית) מאז 2015, בקולומביה מאז 2016, באקוודור מאז 2019. ובקוסטה ריקה מאז 2020. במקסיקו נערכים נישואים חד מיניים בעיר הבירה מקסיקו סיטי וב-21 המדינות מתוך ה-32 במקסיקו בהן אגואסקליאנטס, באחה קליפורניה, באחה קליפורניה הדרומית, קמפצ'ה, צ'יאפס, צ'יוואווה, קוהאווילה, קולימה, אידלגו, טלקסקלה, חליסקו, מיצ'ואקאן, מורלוס, נאיאריט, נואבו לאון, אואחאקה, פואבלה, סינלואה, סן לואיס פוטוסי, קינטנה רו כמו גם בעיריות בגררו, קרטרו וסקטקס. איגודים אלה מוכרים בפריסה ארצית.
נכון לשנת 2021, בקרב מדינות שאינן עצמאיות, נישואים חד מיניים חוקיים גם בגרינלנד, בשטחי ברמודה מעבר לים, איי פוקלנד, איי ג'ורג'יה הדרומית ואיי סנדוויץ' הדרומיים, כל הטריטוריות הצרפתיות: גוואדלופ, מרטיניק, סן ברתלמי, גיאנה הצרפתית, סן מרטן, וסן-פייר ומיקלון, ובהולנד הקריבית בעוד שנישואים שנערכו בהולנד מוכרים בארובה, בקוראסאו ובסנט מארטן. יותר מ-700 מיליון אנשים החיים במדינות או בגופים תת-לאומיים באמריקה, קיימים נישואים חד מיניים.
בינואר 2018 קבע בית הדין האינטר-אמריקאי לזכויות אדם כי האמנה האמריקאית לזכויות אדם מכירה בנישואים חד מיניים כזכות אדם. קביעה זו הפכה ללגליזציה של איגודים כאלה לחובה במדינות הבאות: ברבדוס, בוליביה, צ'ילה, קוסטה ריקה, הרפובליקה הדומיניקנית, אקוודור, אל סלבדור, גואטמלה, האיטי, הונדורס, מקסיקו, ניקרגואה, פנמה, פרגוואי, פרו וסורינאם. ארגנטינה, ברזיל, קולומביה ואורוגוואי גם הן נכללו בסמכות בית המשפט, אך כבר היו נישואים חד מיניים חוקיים בהן לפני מתן פסק הדין. יתר על כן, בכמה מדינות אחרות ישנם חוקים המכירים בסוגים אחרים של איגודים חד מיניים (צ'ילה).
עם זאת, בתשע מדינות אחרות ישנן עדיין עבירות פליליות בגין "זיוף" בספרי החוקים שלהן. 9 מדינות אלה הן ג'מייקה, דומיניקה, ברבדוס, סנט לוסיה, אנטיגואה וברבודה, סנט וינסנט והגרנדינים, גרנדה, סנט קיטס ונוויס, וגיאנה, האחרונה שבהן היא ביבשת דרום אמריקה והשאר בהאיים הקריביים. כולן חלקים לשעבר של הודו המערבית. מבין מדינות אמריקה החברות בארגון האומות המאוחדות, 24 מדינות חתמו בעד הצהרת האו"ם בדבר נטייה מינית וזהות מגדרית. המדינה היחידה שחתמה נגד ההצהרה היא סנט לוסיה. 10 המדינות האחרות נמנעו.
יחסי דת וקבלת קהילת הלהט"ב.
הקולוניאליסטים הבריטים, הצרפתים, הספרדים והפורטוגזים, שיישבו את מרבית יבשת אמריקה, הביאו עימם את דת הנצרות מאירופה. בפרט, הכנסייה הרומית-קתולית וכנסיית ישוע המשיח של קדושי אחרית הימים, אשר שתיהן מתנגדות להכרה משפטית ביחסים הומוסקסואליים כמו גם הכנסייה האורתודוקסית המזרחית, הכנסייה המתודיסטית, ועוד מספר זרמי דת נוספים עיקריים (פרוטסטנטיות), כמו הכנסייה הרפורמית באמריקה והכנסייה הבפטיסטית האמריקאית, וכן ארגונים וכנסיות אוונגליסטים שמרניים, כמו הברית האוונגליסטית. אמנת הבפטיסטים הדרומית. כנסיות פנטקוסטליות כמו אספות האל, כמו גם כנסיות רסטורציוניסטיות, כמו עדי יהוה ומורמונים, נוקטות בעמדה שפעילות מינית הומוסקסואלית היא חטא.
עם זאת, זרמי דתות שונות אחרות נעשו מקבלות יותר את אנשי קהילת הלהט"ב בעשורים האחרונים, כולל הכנסייה האפיסקופלית בארצות הברית, הכנסייה הלותרנית האוונגלית באמריקה, הכנסייה הלותרנית האוונגלית בקנדה, הכנסייה האנגליקנית של קנדה, הכנסייה המאוחדת של קנדה, הכנסייה המאוחדת של ישו, האגודה האוניברסלית האוניטריסטית וחברת הידידים (קווקרים) וכמה קהילות של הכנסייה הפרסביטריאנית בארצות הברית. רוב זרמי הדתות הללו עורכות כיום חתונות או ברכות חד-מיניות. יתר על כן, כנסיות רבות בכנסיית המתודיסטים המאוחדת בארצות הברית בוחרות לנהל ולברך על נישואים חד מיניים למרות מגבלות כלליות. בנוסף, ביהדות השמרנית, היהדות הרפורמית ויהדות הרקונסטרוקציוניזם בארצות הברית מקבלים כיום את פני מתפללי קהילת הלהט"ב ומערכים חתונות חד-מיניות.
זכויות משפחתיות.
הכרה בנישואים חד מיניים וזוגיות הומוסקסואלית.
נכון לשנת 2021, כ-8 מדינות ביבשת אמריקה מתירות לזוגות חד־מיניים להינשא: מדינות אלה הן ארצות הברית (חוקי במדינות מסוימות מאז 2004, ובכל המדינה מאז 2015), קנדה, אורוגוואי, אקוודור, ארגנטינה, ברזיל, קוסטה ריקה, וקולומביה. נוסף על 8 המדינות האלה, נישואים חד־מיניים מותרים גם ב־17 מדינות במקסיקו מתוך ה-32 אשר מרכיבות אותה וכן בעיר הבירה מקסיקו סיטי. שאר המדינות במקסיקו מכירות בנישואים חד־מיניים אך אינן מבצעות אותם במדינה. ב־5 מדינות ביבשת קיים איסור חוקתי על נישואים חד־מיניים. מדינות אלה הן הונדורס (משנת 2005, ממתין להחלטת בית המשפט), ג'מייקה (משנת 1969), הרפובליקה הדומיניקנית (משנת 2010), בוליביה (משנת 2009) ופרגוואי (1992). באל סלוודר, איסור חוקתי ממתין לאישור.
בנוסף, 14 טריטוריות באמריקה מתירות נישואים חד־מיניים (ראו בטבלה שלמטה), וארבע טריטוריות נוספות מכירות באופן מוגבל בנישואים חד־מיניים שבוצעו במדינה אחרת: ארובה, סנט מארטן וקוראסאו מכירות בנישואים חד־מיניים שבוצעו בהולנד בלבד, ובאיי קיימן ישנה הכרה בנישואים חד־מיניים שבוצעו במדינה אחרת למטרות הגירה. באיי טרקס וקייקוס ובמונטסראט קיים איסור חוקתי על נישואים חד־מיניים. צ'ילה אינה מתירה נישואים חד־מיניים, אך מכירה בסוגים אחרים של שותפות, ובאיחוד אזרחי מאז 2015.
אימוץ ילדים.
נכון לשנת 2021, כל 7 המדינות באמריקה שמתירות נישואים חד־מיניים מתירות לזוגות חד־מיניים גם לאמץ ילדים במשותף (מלבד אקוודור אשר בה יחידים יכולים לאמץ, אך לא כזוג). נוסף על מדינות אלה, החוק במקסיקו מאפשר באופן מפורש לזוגות חד־מיניים לאמץ ילדים במדינות קואווילה, מיצ'ואקאן וקולימה וכן במקסיקו סיטי. זוגות חד־מיניים נשואים מורשים לאמץ גם בשאר המדינות במקסיקו. בצ'ילה זוגות חד־מיניים יכולים לאמץ, אך רק אחד ההורים מוכר כהורה בחוק. במדינות והטריטוריות: ונצואלה, גואטמלה, ארובה, סנט מארטן, וקורסאו לגליזציה בחוק מוצעת. בבוליביה ואקוודור יחידים יכולים לאמץ, אך לא כזוג. באל סלוודור ופנמה לגליציה בחוק מחכה להחלטת בית המשפט. בגיאנה לא ידועים נתונים על התרה או איסור בנושא.
בנוסף למדינות, כל 13 הטריטוריות באמריקה שמתירות נישואים חד־מיניים מתירות לזוגות חד־מיניים גם לאמץ ילדים במשותף. כמו כן, גם איי ג'ורג'יה הדרומית ואיי סנדוויץ' הדרומיים מתירים לזוגות חד־מיניים לאמץ, על אף שנישואים חד־מיניים אינם מותרים באיים אלה.
שירות צבאי.
להט"בים גלויים רשאיים לשרת בצבא.
נכון לשנת 2021, מתוך 29 המדינות באמריקה שיש להן צבא, 15 מדינות מתירות להומוסקסואלים וללסביות לשרת בצבא באופן גלוי, מבלי שייאלצו להסתיר את נטייתם המינית בהן: ארצות הברית, מקסיקו, קנדה, אל סלוודור, איי בהאמה, קובה, קולומביה, צ'ילה, פרו, גיאנה, פרגוואי, בוליביה, ברזיל, ארגנטינה ואורוגוואי.
ב־10 מדינות הומוסקסואלים ולסביות אינם מורשים לשרת בצבא (בליז, אנטיגואה וברבודה, ברבדוס, ג'מייקה, דומיניקה, הרפובליקה הדומיניקנית, טרינידד וטובגו, סנט קיטס ונוויס, ונצואלה) וב־4 מדינות לא ידועים נתונים על התרה או איסור בנושא (גואטמלה, ניקרגואה, אקוודור, סורינאם). (ראו בטבלה שלמטה).
הגנה מפני אפליה.
איסור אפליה על רקע נטייה מינית.
נכון לשנת 2021, ב-15 מדינות באמריקה החוק אוסר באופן מוחלט על אפליה על רקע נטייה מינית: מדינות אלה הן מקסיקו, קנדה, אל סלוודור, בליז, הונדורס, קוסטה ריקה, קובה, אורוגוואי, אקוודור, בוליביה, ברזיל, סורינאם, פרו, צ'ילה וקולומביה. במקסיקו, האיסור על אפליה כזו מעוגן בחוקה. ב-15 ביוני 2020 קבע בית המשפט העליון בארצות הברית בראשותו של ניל גורסץ', כי אין למעביד זכות "לפטר או להפלות אדם במקום עבודתו על רקע מגדר ונטייה מינית". פסק הדין עבר ברוב של 6 שופטים בעד ו-3 מתנגדים. עד אז חוק זה היה קיים בחוק רק ב-10 מדינות בלבד בארצות הברית. ב-6 מדינות נוספות ביבשת החוק אוסר באופן חלקי על אפליה כזו. מדינות אלה הן: גואטמלה, ניקרגואה, פנמה, קובה, ברבדוס, וונצואלה. בארגנטינה החוק אוסר על אפליה על רקע נטייה מינית בחלק מהמדינה (הגנה בפריסה ארצית מחכה לאישור).